**Mäesuusatamise alakomitee üldkoosolek 7.juuni 2017**

Algus kell 14.00 – 16.15

Koosoleku juhataja: Reet Hääl

Osalevad klubid:

Nordiko Tõnis Luik

Väike Munamägi Tõnis Luik (volitus)

Mäesuusakool Nils Kroon

Alpi Järelkasv Nils Kroon (volitus)

Tartu Slalom Kaarel Grünberg, Ranek Koni

Nõmme Lumeakadeemia Liis Needrit

Westliches Mittelg. Tiimar Laine

Skisport Jaak Luik, Juhan Luik

(SK Telemark) Jaak Luik (volitus)

Jaanus Mikk juhatuse liige

Tõnu Seil SL peasekretär

Protokollib: Margot Paali

Alakomitee juhatuse esimees Reet Hääl tutvustab koosoleku päevakorda.

1. Alakomitee kinnitab koosoleku juhataja: Reet Hääl – kõigi poolthäältega
2. Alakomitee kinnitab koosoleku protokollija: Margot Paali – kõigi poolthäältega
3. Reet teeb ülevaate hooajast 2016/2017 (vt. Lisa 1.).

3.1 Koondise sportlaste parandus:

Tiimar Laine palub parandada väidet, et kõik meie koondise sõitjad on terved ja treenivad. Lisaks W.C.Smithile, kellel oli hooaja teises pooles terviseprobleem, oli ka Tormis Lainel novembris 2016 kuuajane treening- ja võistluspaus vigastuse tõttu.

3.2. Eelarve küsimused (vt Lisa 1) :

Reet tutvustab eelmise hooaja majandustulemusi ja samas ka käimasoleva hooaja eelarve projekti. Üldkoosoleku otsustada, kas juhatuse poolt ettevalmistatud kulutused on ootuspärased või soovitakse muutusi. Probleemiks on see, et osaliselt laekuvad eelmise hooaja rahad alles sel hooajal. Seega ei saa teha lõplikke otsuseid vaid prognoose.

Tõnu Seil tutvustab avaliku sektori teadaolevaid laekumisi ja annab hinnangu prognoosile. Peasekretärina on Tõnu Seil tutvunud mäesuusatamise eelarvega ja hinnanud juhatuse poolt koostatud prognoosi tõepäraseks ja asjakohaseks. Tänasel hetkel on teada avalikusektori tulud kuni 2017 detsember ning EOK laekumine kuni veebruar 2018 (ehk olümpiatsükli lõpuni).

Avaliku sektori rahastuses on oluline muutus, kus kultuuriministeeriumi poolt alaliitudele laekuvad vahendid liiguvad EOK haldusalasse ja hakkavad laekuma olümpiakomiteest. Veel ei ole EOK´s jaotuste süsteem päris selge, seega võime tugineda lubadustele, et suurusjärkudes ei toimu kardinaalseid muutusi.

Reet: Praegu pole põhjust arvata, et Suusaliidu praegune juhatuse koosseis muudaks oma orientatsiooni – toetada kõiki sportlasi vastavalt tulemustele, kuid samas tagades alakomiteede üldise rahastuse võrdsetel alustel.

Erarahastus on sellel hooajal natuke paranenud, oleme leidnud ühe olulise toetaja lisaks. Suusaliidu alaliitude ülestesse toetajatesse on lisandunud Eesti Meedia väga olulise panusega.

Seil: Eesti Meedia on lubanud kõikidest talialadest toota klippe ning anda meile eetriaega jne. Neile sobib ka heal tasemel tavakasutajate tehnikaga (ka iPhonega) toodetud klipid.

Meie ülesanne on leida oma sportlaste reklaamimiseks sobivad võimalused.

* 1. Treenerite koolitus (EKR tasemed):

Treenerite tasemekoolituse süsteemi korrastamine ja selle selgete toimemehhanismide väljatöötamine võiks olla üks olulisi prioriteete. Praegune tegevuskäik, kuidas huvitatud inimene meie tasemekoolituse läbida saaks ja eksamile jõuaks, ei ole selgelt reglementeeritud.

Kaarel Grünberg: Kas saame teha nii, et alaliit aktsepteerib erialakoolitust tõendava dokumendi (juhul kui see on viidud läbi teises riigis, kuid on vastava eriala koolitus) ja Spordiregister alaliidu kinnitusel, et koolitus vastab meie nõudmistele, on kohustatud seda aktsepteerima ja arvestama esitatud dokumenti erialase ettevalmistuse, mitte täiendkoolitusena.

Liis Needrit soovitab tugineda lumelaudurite poolt läbiproovitud süsteemile (seal viidi talvel läbi üks demo-päev, kus eksamile soovijad näitasid eksamikomisjoni liikmetele ette oma oskused viia läbi nö treening-tund). Liisi ettepanek on lisatud. (vt. Lisa 2.) Septembriks esitab juhatus plaani treenerite koolituse kohta.

Margot peab läbirääkimisi Spordiregistriga, kas eelpool nimetatud süsteem neile sobiks. Selgus peaks olema hiljemalt augusti keskpaigaks.

* 1. Statuudid:

Koondis. Esitleti võimalikku selle hooaja koondise koosseisu, mis tõi lauale elava arutelu hetkel kehtivatest statuutidest.

Tiimar Laine: Praeguse kinnitatud koondise liikmete kohta küsimus. Statuudiga kehtivad normid on teised, mistõttu on koondises liikmed, kes ei ole täitnud statuudi järgseid norme. 2016 kinnitatud järgmise aasta normid.

Tõnis Luik: Praegune kinnitatud koondis vastab möödunud (või ülemöödunud) aasta statuudi nõuetele. Kui täna on uus statuut, siis see ei lõhkuda eelmise statuudi nõuet.

Nils Kroon: 2015/2016 statuudi punkt 2.1 lubab olla kaks aastat koondises, sellest tulenevalt on õigus küsimuse all olevate sportlas(t)e kuuluvusest koondisesse.

Tõnis Luik: Kes selle aasta statuudi normid täidab, saab tuleval hooajal (2018 näiteks) koha koondises kaheks aastaks.

Tiimar Laine: Statuut seega eksitav. Tänavu (2017) - sportlane, kes saaks kandideerida, on maksimaalselt seega vanuses 1997 (Antud eelmise aasta koondises on see sünniaasta 1996, kes on 2017 hooajal juba juunioride koondise vanusest väljas) ja kandideerimiseks olulise normi täitmiseks ta juba väljub juuniori vanusest. Tahaksin siinkohal juhtida Sinu tähelepanu paarile tõigale, ESL mäesuusatamise alakomitee üldkoosolekul, mis jäid mulle arusaamatuks. Viitan koondistesse kandideerimise kriteeriumitele ja kolmapäeval esitletud koondistele. Loodan, et see oli vaid projekt, mitte kinnitatud koondised.  
Olin siiamaani aru saanud, et koondise kriteeriumis on ette antud tasemed ning milledeni küündinud sportlane, kinnitatakse vastava taseme koondisesse, kehtiva statuudi alusel. Kolmapäeval sellel teemal tekkinud arutelul aga väideti (Tõnis Luik), et tegelikult kehtivat korraga kaks statuuti:

1. <https://www.suusaliit.ee/bw_client_files/suusaliit/public/img/File/Maumlesuusatamise_taumliskasvanute_koondise_ktiteeriumid_2015_2016.pdf> kinnitatud 15.juunil 2015

2.https://www.suusaliit.ee/bw\_client\_files/suusaliit/public/img/File/StatuutTaiskasvanud2016.pdf kinnitatud 30.septembril 2016

Hästi, kui nii siis siin kaob nüüd minu jaoks igasugunegi loogika kui vaadata esitletuid koondiseid ... või eksisteerib veel mõni statuut, mida ei ole avaldatud? Püüan siin jagada nüüd oma segadust, faktide ja tegelikkuse abil ning palun paranda mind kui "olen eksinud teelt".  
  
Esitletud A - koondis ei saaks mingil juhul välja näha selline kui esitletud, kui oleks põhinetud 30.septembril 2016 kinnitatud statuudile, mis ütleb punktis 3 järgmist:  
FIS sarjas punktid seisuga peale jooksva hooaja FIS punktide kokkuvõtte publitseerimist weebilingil : <http://data.fis-ski.com/alpine-skiinig/fis-points-lists-html> (kirjapilt muutmata)  
3.1 max 35 FIS-ipunkti - A-koondis

3.2 max 79 FIS-punkti - B-koondis

Seega kui aluseks on viimane elik "14th FIS points list 2016/2017" siis peaks A-koondisesse kuuluma vaid Tõnis Luik noorem ja B-koondisesse kuuluma Trace, Juss, Tormis. B-koondist ei esitletud.   
Kui aga oleks arvestatud 15.juunil 2015 kinnitatud kriteeriume, kus punktis 2 on öeldud järgmiselt:  
2.FIS sarjas punktid seisuga peale igat FIS punktide kokkuvõtte publitseerimist veebilingil: <http://data.fis-ski.com/alpine-skiing/fis-points-lists.html> (kirjapilt muutmata)  
2.1 max 49 FIS-i punkti - A-koondis

2.2 max 79 FIS-i punkti - B-koondis

Antud kriteeriume arvestades peaks seega 11.08.2016 avaldatud "FIS points listi" -  ja kehtiva statuudi järgi olema A-koondise liikmed Tõnis, Trace, Tormis, Juss.  
<https://data.fis-ski.com/dynamic/fis-points-details.html?sector=AL&listid=239&seasoncode=&lastname=&gender=M&firstname=&nation=EST&order=Lastname&fiscode=&birthyear=&Search=Search&limit=50>

Nüüd veel viimane küsimus - millistest kriteeriumites lähtusid koondiseid koostades/kinnitades Sina? ​ Igaljuhul ei saa avaldatud statuutide järgi, ei A -koondis, ei B- koondis ega juunioride koondis olla sellised, kuidas neid esitleti kolmapäeval ESL mäesuusatamise alakomitee koosolekul.

Mina siiski loodan, et ei ole olemas veel mõnda seni avaldamata koondiste statuuti vaid on juhtunud lihtsalt "näpukas".... Kolmapäeval esitletud koondiste koosseisud teeb aga veel eriti pikantseks tõik kui vaatad 02.05.2017 avaldatud Olympic FIS Points List-i:  
<https://data.fis-ski.com/dynamic/olympic-fis-points-list.html?sector=AL&listid=2018&seasoncode=&lastname=&gender=M&firstname=&nation=EST&order=Lastname&fiscode=&birthyear=&Search=Search&limit=50>

 Nils Kroon: Varasemalt hakkasid normid kehtima hetkest kui sportlane oma punkti välja sõitis (ehk siis koondisesse nimetati jooksvalt hooaja keskel). Tänane seisukoht on, et koondised nimetame kevadel FIS 14 punktiarvestuse põhjal.

Jaak Luik: Ei ole mõistlik lasta noorel, juhul kui ta on normi täitnud hooaja keskel, oodata kevadeni. See on demotiveeriv. See võiks jääda ikkagi „jooksvaks“ süsteemiks ja normi täites teeb vastav treener ettepaneku koondisesse liikmeks nimetamiseks ja sportlane saab koondise liikmeks.

Tõnis Luik: Koondise muutmine hooaja keskel toob kaasa kohustusi, millega ei ole teiste koondislaste ettevalmistust planeerides arvestatud. Lisaks varustuse soetused ja tegevustoetused.

Tiimar Laine: see ei ole aktiveeritav jooksva hooaja keskel, see ka ei anna sportlasele midagi juurde.

Ranek Koni: Me ei saa hakata sanktsioneerima sportlast selle eest, et ta normi on täitnud aga koondiesse ei pääse. Meil on liiga väike ringkond – üllatavaid kandidaate ei tohiks olla ja kui me näeme potentsiaaliga (noort)sportlast, peaksime eeldusega, et ta normi hooaja keskel täidab, arvestama.

Jaak Luik: meil on liiga väike seltskond, et mitte noort kohe koondisesse nimetada. Teine küsimus on, miks meie statuut pigem piirab kui võimaldab Eesti eest võistlemise.

Tekkib diskussioon välissportlastele piirangute loomisest pääsemiseks Eesti koondisesse.

Reet Hääl: Alles olid meil laual piirangud võistlejatele, mis tagaksid Eesti sportlastele võimaluse võrdsetel alustel jõuda Eesti koondise ridadesse võrreldes „väljast tulnud“ sportlastega. Milles on probleem?

Tõnis Luik: Juhul kui eesti sportlased on jõudnud võrdsele tasemele välis(Eesti)võistlejatega, kas me ei peaks andma neile veidi tuge, et võrdses konkurentsis lisaks passile saada eelistus oma koduriigi rahvuskoondises olla esindatud?

Tiimar Laine: Küsimus on kui avatuks me oma lipu all võistlemise teeme. Huvilisi väljaspool Eestit kindlasti on - seda eriti sportlaste hulgas, kes ei ole täitnud oma maa koondise nõudeid.

Tõnu Seil: ESL leiab, et see on alale ka kasulik ja kui kvoot mahutab ning alaliidu poolt on nõusolek olemas, siis mida suurem on rahvusvahelistel võistlustel startivate sportlaste hulk, seda rohkem eraldatakse ka Liidu käsutusse vahendeid.

Tõnis Luik: Ühe konkreetse kaasuse tekitamisega (võtta väljast võistleja sõitma ilma statuudi norme täitmata) tekitame pretsedendi, millega me peame arvestama, et tulevikus sellele kui võimalusele viidatakse.

Jaak Luik: väliseestlaste lubamine maa koondisesse ei ole enda võõraste sulgedega ehtimine, selles mõttes võib ta olla väga hea motivaator ka meie sportlastele.

Kokkuvõtteks: Statuutide arutelu oli pikk ja sisukas. Võib öelda, et praegused statuudid on mitmeti tõlgendatavad, mistõttu sai treenerite nõukogu, eesotsas Kaarel Grünbergiga ülesande välja töötada selgesõnalisemad normid koondisele 10. augustiks 2018. Ühtlasi võtta seisukoht, kas koondis nimetatakse üks kord hooaja alguses või võib selle koosseis muutuda hooaja jooksul vastavalt sellel, kuidas sportlaed norme täidavad.

* 1. Reet Hääl palub ettekande ja finantsaruande kinnitada kui kellelgi ei ole rohkem lisada. Kõik klubide esindajad on poolt, vastuväiteid ei ole. Ettekande jooksul tekkindu diskussioonid on võetud arutamiseks ja lahendamiseks niipea kui võimalik.

1. Juhatusest on tagasi astunud omal soovil Jaak Luik ja Tõnu Valdur.

Reet Hääl tegi ettepaneku Kaarel Grünbergile treenerite nõukogu liikmena astuda juhatuse liikmeks. Kaarel Grünberg nõustus ettepanekuga. Alakomitee oli Kaarel Grünbergi asumisega juhatuse liikmeks ühehäälselt nõus.

1. Treenerite nõukogu

Jaak Luik klubist Skisport taandas ennast ka treenerite nõukogu koosseisust.

Arutelu, kas võiks olla rohkem endiseid tegevsportlasi treenerite nõukogu liikmed. Samuti, kas igast klubist võib olla esindatud ainult üks liige või võib see olla suurem arv. Arutelu käigus koorus välja üldine seisukoht, et hea tava võiks näha ette, et klubi ei tohiks treenerite nõukogus olla esindatud rohkem kui ühe liikmega. Kuna otsused ja arvamuste kujundamine puudutab tihti konkreetseid sportlaseid, võib see muuta treenerite nõukogu otsuste ja nõuannete objektiivsust.

1. Vaba mikrofon

Jaak Luik: Tulekul on olümpiahooaeg. Koondisele on vaja ettevalmistuseks elementaarseid treeningvahendeid. Peaksime suutma tajuda, et A koondislase ettevalmistus on palju kulukam kui esimese aasta juuniori või noorte ettevalmistus. Proportsioonid ala sees ja juhatuses ressursside jaotamisel on paigast ära. Liialt palju suunatakse vahendeid noorte sporti jättes nii tippsportlased piisava tähelepanuta. Jaak Luik oleks soovinud soetada raja keppe, kuid alaliit ei leidnud selleks täiendavat võimalust.

Kaarel Grünberg: Alaliit ostis rajakepid, mida oleks saanud kasutada. Need on Leedu sisehallis hoiul.

Jaak Luik teeb ettepaneku viia sisse mäesuusa üldise alajuhi kohale lisaks Suusaliidu juurde A koondise alajuhi koht, kelle ülesanne on planeerida ja vastutada A koondise ettevalmistuse eest ning esindada koondist treenerina tiitli- ja teistel rahvusvahelistel võistlustel. Sellele ettepanekule on enamik kohalviibinuid vastu, sest meil ei ole kohapeal koondist keda juhendada, kuna kõik koondislased õpivad välisriikides, kõik erinevates välisriikides.

Ranek Koni: Koondise treeninguteks vahendite eraldamine Jaak Luige poolt kirjeldatud mahus ei ole õigustatud, kuna meil ei saa vaadelda koondiseid kui ühtset üksust. Eestis on individuaalsportlased, kes treenivad ja võistlevad individuaalsete programmide ja treening/võistlusplaanide alusel maailma eri paigus. Puudub peatreeneri koha reaalne vajadus.

Jaanus Mikk: Selgitab Jaak Luigele juhatuse töö põhimõtteid ja kulude kompenseerimise põhimõtteid, mis on kõikidele sportlastele ühtsetel alustel. Kulud peavad olema ette teada ja Liit üritab neid maksimaalselt katta. Kahjuks on vahendid piiratud ja tehtud üle-kulude korvamisest on juhatus reeglina keeldunud, kuna kattevahendeid ei olnud planeeritud.

Tiimar Laine: Meil on tekkinud juurde ühemehe klubisid. See on alati risk kui otsustad „üksi“ edasi minna. Klubi funktsioon ongi katta oma sportlaste treening-vajadused. Klubidel peaksid olema inventari puudutavad vajadused rahuldatud ja tegevuse eesmärk ideaalis võiks olla kasvada ning kandepinna laienemine annab rohkem võimalusi oma klubi tippudele paremate treeningtingimuste loomiseks.

Jaak Luik: alaliitu (juhatus) ei tegele küsimusega, kuidas meie juuniorid koolist läbi saavad, mis saab noortest peale laste-spordist välja kasvamist.

Tiimar Laine: üldkoosolek ei ole koht kus nii sügavaid teemasid jõutakse lõpuni läbi rääkida. Lisaks on veel palju asju läbi rääkimata, mistõttu on ainus võimalus rohkem suhelda. Selleks annab hea võimaluse kõikide klubide osalemine kodumaiste võistluste korralduse juures, kus klubide vaheline kontakt süveneks ja paljud meie alaga seotud küsimused saadakse läbi arutada.

Jaak Luik lisab: lõpuks (möödunud aasta jaanuaris) saime juhatuses suruda läbi otsuse, et ka kiirusaladega hakatakse veidi arvestama.

Reet Hääl: Juhatusse ei ole varem tulnud treenerite nõukogult proportsioone, kuidas arvestada kiirusalasid. Nüüd on see olemas ja seda saab kasutada.

Jaak Luik: Tuleb arvestada, et täiskasvanute kulud on 70% suuremad kui juunioridel. Miks siis vahendid mida liidu poolt jaotatakse, ei vasta nendele proportsioonidele. Näiteks riigirahastus.

Tiimar Laine: Tänasel hetkel on võimalus tuua raha mäesuusatamisesse ainult läbi noortespordi.

Reet Hääl: Vaesust on keeruline ümber jagada. Oleme proovinud saada sponsoreid A koondisele – väga keeruline. Eelmisel hooajal tehti selleks ka korralik reklaammaterjal, kuid ikkagi - väljund on nõrk, noortesarjades me saame oma toetajatele pakkuda mingigi väljundi.

Jaak Luik: Koondistele võiks olla nö. „sett“ välisvõistlustele minekuks – määrded, trellid, kepid jne. ja seda liidu vahenditest.

Ranek Koni: Suund, kuhu me liigume, on üsna jätkusuutmatu. Kui me tahame saata neid alpikooli, siis see on vastuvõtmatu alaliidule kulude mõttes - me ei suuda seda finantsiliselt kanda. Teisest küljest - praegu Eestisse koondise loomiseks (Lätlaste eeskuju kasutades) puuduvad samuti vajalikud tingimused.

Tõnis Luik: Eelmise aasta hooaja eel tahtsime teha noorte koondise laagrit. Kuna tagasisidet ei olnud, siis me tegime selle oma klubiga. Läks väga hästi, võõrustasime ka teiste klubide koondislasi aga see võiks olla koordineeritum.

Ranek Koni: Sama mõte, et teha üks baas-keskus, mis oleks treenimise koht. Pyha ja Ruka on head kohad. Sel aastal võiksime varem planeerida ja ehk õnnestub ka ellu viia klubide vahelise või koondise ning klubide paremate sportlaste ühislaagreid. Oluline on vastava info levitamine juba aegsasti. Laagri programm, maksumus jne paika saada.

Tõnu Seil: Kavas on värskendada alates uuest olümpiatsüklist kõikide alade arengukavasid. Raha puudus ei saa olla takistuseks, miks mitte seada endale suuri eesmärke. Siit võib tekkida alade-üleseid huvisid, mida saame eelarves hakata arvestama ja sinna lisaraha peale leidma. Samuti tekib visioon, kuhu poole järk-järgult liikuda.

Läti näidet toodi väga mitmel korral eeskujuks – nii süsteemi üldise ülesehituse, võistluste korralduse kui sportlaste ettevalmistuse kohapealt.

Jaanus Mikk: Läti mäesuusa kultuuri pärand pärineb nõukogude ajast ja seda on jätkusuutlikult hoitud. Eesti mäesuusatamine on olnud alates nõukogude ajast teisejärguline ala.

Ranek Koni: Neil on väga hästi korraldatud noorte võistlused, jne

Tõnu Seil: Kui me vaatame üldiselt seisu, siis mäesuusatamine on heas stardipositsioonis. Rahastus on natuke kasvanud, noorte tase on väga hea, klubisid ja keskuseid tuleb juurde.

Jaak Luik: Üldise küsimusena - kui sportlane on Eesti spordisüsteemis ja tegeleb tippspordiga, saab ta riigi poolt toetuse (Audentese süsteemis näiteks). Kui sportlane treenib välismaal siis kas sellele sportlasele Eestis kasutamata vahendeid on võimalik suunata välismaa treeningute kompenseerimiseks. Kas riigi poolt saaks selle tuua lauale, et temale kulumata jäänud vahendite välja maksmiseks tuleks luua süsteem ja kompenseerida kasvõi tagant järgi kulud.

Tõnu Seil: Sportlastele treeningtoetust välja ei maksta. Audentese näitel kehtib leping, kus kooli- spordisüsteemis sportlasele kompenseeritakse söök, majutus, treenr jms. Rahalisi toetusi välja ei maksta. Teine kategooria on EOK poolt määratud õppestipendiumid, millega toetatakse välismaal õppivaid sportlaseid.

Reet Hääl: Riiklikud vahendid, millega kaetakse sportlaste olmekulud sellisel kujul puuduvad. Kui lähed välja õppima, on võimalus taotleda toetust stipendiumide kaudu.

Tõnu Seil: EOK toetussüsteem muutub. C kategooria sportlaste nimekiri kaotatakse ära; treeneritele hakatakse maksma palka jne.

Koosolek lõppes kell 16.15